1296/2013, (ЕС) No 1301/2013, (ЕС) No 1303/2013, (ЕС) No 1304/2013, (ЕС) No 1309/2013, (ЕС) No 1316/2013, (ЕС) No 223/2014 и (ЕС) No 283/2014 и на Решение No 541/2014/ЕС и за отмяна на Регламент (ЕС, Евратом) No 966/2012 (ОВ L 193, 30.7.2018 г., стр. 1).
 (12) Това включва по-специално във връзка с програма „Хоризонт Европа“ средствата от Инструмента на Европейския съюз за възстановяване, създаден с Регламент (ЕС) 2020/2094 на Съвета от 14 декември 2020 г. за създаване на Инструмент на Европейския съюз за възстановяване с цел подкрепа на възстановяването след кризата, свързана с COVID-19 (ОВ L 433 I, 22.12.2020 г., стр. 23.).
 (13) Регламент (ЕС) 2020/2094 на Съвета от 14 декември 2020 г. за създаване на Инструмент на Европейския съюз за възстановяване с цел подкрепа на възстановяването след кризата, предизвикана от COVID-19 (ОВ L 433 I, 22.12.2020 г., стр. 23).
 ПРИЛОЖЕНИЕ I
 Правила относно финансовата вноска на Украйна по програма „Хоризонт Европа“ (2021—2027 г.) и по програмата за научни изследвания и обучение на Евратом (2021—2025 г.)
 I. Изчисляване на финансовата вноска на Украйна
 1.
 Финансовите вноски на Украйна по програмата „Хоризонт Европа“ и по програмата на Евратом са отделни. Финансовата вноска на Украйна по програма „Хоризонт Европа“ и съответно по програмата на Евратом се определя на годишна база пропорционално на сумата, налична през дадената година в бюджета на Съюза за бюджетни кредити за поети задължения, необходими за управлението, изпълнението и функционирането на програма „Хоризонт Европа“ и съответно на програмата на Евратом.
 2.
 Таксата за участие за всяка от двете програми по член 3, параграф 7 от настоящото споразумение, се внася поетапно, както следва:
 —
 2021 г.: 0,5 %;
 —
 2022 г.: 1 %;
 —
 2023 г.: 1,5 %;
 —
 2024 г.: 2 %;
 —
 2025 г.: 2,5 %;
 —
 2026 г.: 3 %;
 —
 2027 г.: 4 %.
 3.
 В съответствие с член 3, параграф 5 от настоящото споразумение първоначалната оперативна вноска, която трябва да бъде платена от Украйна за участието ѝ в съответно програма „Хоризонт Европа“ или програмата на Евратом, ще бъде изчислена за съответните финансови години чрез прилагане на корекция на алгоритъма за вноските.
 Корекцията на алгоритъма за вноските е:
 Коригиран алгоритъм за вноските = Алгоритъм за вноските × Коефициент
 Коефициентите, използвани за горното изчисление за коригиране на алгоритъма за вноските, са съответно 0,07 за програмата „Хоризонт Европа“ и 0,21 за програмата на Евратом за научни изследвания и обучение.
 4.
 В съответствие с член 3, параграф 8 от настоящото споразумение първата корекция на финансовата вноска по всяка програма по член 3, параграф 1, свързана с изпълнението на бюджета за година N, се извършва през година N+1, когато първоначалната оперативна вноска по тази програма за година N се коригира нагоре или надолу с разликата между:
 a)
 коригираната вноска, изчислена чрез прилагане на алгоритъма за вноските, коригиран за година N към сумата от:
 i.
 размера на поетите бюджетни задължения въз основа на бюджетни кредити за поети задължения, разрешени за година N за съответната програма в рамките на гласувания бюджет на Европейския съюз, и на предоставени отново бюджетни кредити, съответстващи на отменени